2004/574/EB: 2004 m. balandžio 29 d. Tarybos sprendimas iš dalies keičiantis Bendrąjį vadovą



Oficialusis leidinys L 261 , 06/08/2004 p. 0036 - 0039



Tarybos sprendimas 2004 m. balandžio 29 d. iš dalies keičiantis Bendrąjį vadovą (2004/574/EB) EUROPOS SĄJUNGOS TARYBA, atsižvelgdama į 2001 m. balandžio 24 d. Tarybos reglamentą (EB) Nr. 790/2001, paliekantį Tarybai įgyvendinimo įgaliojimus dėl tam tikrų išsamių nuostatų ir praktinės tvarkos vykdant pasienio kontrolę bei priežiūrą [1], atsižvelgdama į Italijos Respublikos iniciatyvą, kadangi: (1) Atsižvelgiant į suderinimo lygį, pasiektą dėl atsisakymo įleisti per valstybių narių išorines sienas kriterijų, pageidautina turėti galimybę nustatyti ankstesnio sprendimo atsisakyti įleisti užsienietį priežastis. Todėl būtina naudoti standartinę atsisakymo įleisti formą, kurioje nurodoma galimų atsisakymo priežasčių kategorija, ir atitinkamo užsieniečio pase nurodyti atsisakymo priežastį (-is). Todėl Bendrasis vadovas [2] turėtų būti atitinkamai iš dalies pakeistas. Galimybės teikti apeliaciją prieš sprendimą atsisakyti įleisti yra numatytos nacionalinėje teisėje. (2) Vadovaujantis Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsniais, Danija nedalyvauja priimant šį sprendimą, ir todėl jos nesaisto ir jai netaikomos jo nuostatos. Atsižvelgiant į tai, kad šis sprendimas pagal Europos bendrijos steigimo sutarties trečiosios dalies IV antraštinės dalies nuostatas yra grindžiamas Šengeno pagal minėto Protokolo 5 straipsnį Danija per šešių mėnesių laikotarpį po to, kai Taryba priims šį sprendimą, nusprendžia ar įgyvendinti jį savo šalies teisės aktuose. (3) Islandijai ir Norvegijai, šis sprendimas yra Šengeno nuostatų plėtojimas kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl šių dviejų valstybių asociacijos įgyvendinat, taikant ir plėtojant Šengeno nuostatas [3], patenkančias į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą Susitarimą [4] 1 straipsnio A punkto sritį. (4) Šis sprendimas yra Šengeno nuostatų plėtojimas, kuriame Jungtinė Karalystė, laikydamasi 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant tam tikras Šengeno nuostatas, nedalyvauja [5]; todėl Jungtinė Karalystė nedalyvauja priimant šį sprendimą, nėra jo saistoma bei jai netaikomos jo nuostatos. (5) Šis sprendimas yra Šengeno nuostatų plėtojimas, kuriame Airija, laikydamasi 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno nuostatas, nedalyvauja [6]; todėl Airija nedalyvauja priimant šį sprendimą, nėra jo saistoma bei jai netaikomos jo nuostatos. (6) Šis sprendimas yra aktas, grindžiamas Šengeno ar kitaip susijęs su Šengeno acquis kaip apibrėžta Stojimo akto 3 straipsnio 1 dalyje, PRIĖMĖ ŠĮ SPRENDIMĄ: 1 straipsnis Bendrojo vadovo II dalis iš dalies pakeičiama taip: 1. 1.4.1 skirsnio pabaigoje įrašomas toks sakinys: "Tuo tikslu užpildoma ir pateikiama atitinkamam užsieniečiui standartinė atsisakymo įleisti per sieną forma, nurodyta 16 priede." 2. 1.4.1 a skirsnis pakeičiamas taip: "1.4.1.a Atsisakydamas įleisti, tikrinantis pareigūnas uždeda pase įvažiavimo antspaudą, panaikintą nenutrinamu juodo rašalo kryžiumi, o dešinėje pusėje nenutrinamu rašalu užrašo raidę (-es), nurodančią (-ias) atsisakymo įleisti priežastį (-is), kaip nustatyta standartinėje atsisakymo įleisti per sieną formoje, nurodytoje 16 priede." 2 straipsnis Šio sprendimo priede pateikiama standartinė atsisakymo įleisti per sieną forma pridedama prie Bendrojo vadovo kaip 16 priedas. 3 straipsnis Šis sprendimas taikomas nuo 2004 m. birželio 1 d. 4 straipsnis Šis sprendimas skirtas valstybėms narėms pagal Europos bendrijos steigimo sutartį. Priimta Liuksemburge, 2004 m. balandžio 29 d. Tarybos vardu Pirmininkas M. McDowell [1] OL L 116, 2001 4 26, p. 5. [2] OL C 313, 2002 12 16, p. 97. Vadovas su paskutiniais pakeitimais, padarytais Sprendimu 2004/466/EB (OL L 157, 2004 4 30, p. 136). [3] OL L 176, 1999 7 10, p. 36. [4] OL L 176, 1999 7 10, p. 31. [5] OL L 131, 2000 6 1, p. 43. [6] OL L 64, 2002 3 7, p. 20. -------------------------------------------------- PRIEDAS " () priedas Standartinė atsisakymo įleisti per sieną forma +++++ TIFF +++++ +++++ TIFF +++++ " --------------------------------------------------